Absorbansspektrum

Et absorpsjonsspektrum er et grafisk plott av et bølgelengdescan for en spesifikk løsning utført på et fotometer. Et bølgelengdescan utføres når man ønsker å finne absorpsjonsmaksimum for en løsning. Bølgelengdescannet utføres på en løsning med kjent konsentrasjon og over et bestemt bølgelengdeområde. Grafen plottes med λ (bølgelengde) på x-aksen og absorbans på y-aksen, der plottet viser sammenhengen mellom bølgelengde og stoffets absorbans ved gitte bølgelengder. Absorbansen kan også plottes mot bølgenummer eller frekvens. Gamle instrumenter kan noen ganger vise transmittans og plotter av T eller %T mot bølgelengden på x-aksen. Log A, blir mest brukt. Logaritmiske akser fører til tap av detaljer, men den fungerer bra når man skal sammenligne løsninger med forskjellige konsentrasjoner. (SWHC, s. 724-725)

Løsningen vil absorbere sin komplementærfarge og dette viser seg som en absorbanstopp på kurven. Et stoff kan ha flere absorbanstopper, og en velger ofte den høyeste toppen, da liten endring i konsentrasjon vil gi stort utslag i absorbans. Dersom denne toppen har veldig høy absorbans ved lave konsentrasjoner, kan en annen absorbanstopp velges. Det er da viktig å passe på at absorbansen ikke endres raskt i området rundt den valgte bølgelengden. Bølgelengden ved absorbanstoppen bestemmes ved hjelp av peak detection. (Labhefte, s. 4-5)

//Absorpsjonsspektrum// (URL: Lab cat)

__Kilder__: 1. Lab Cat (2011). //Measuring Colour (color)// [] (22.09.11) 2. Labhefte: Instrumentell analytisk lab, Analytisk kjemi (BIO030M). //Oppgave 1. Del 3: Finne avlesningsbølgelengde og avlese i dobbeltstrålespektrofotometer//, s. 4-5 3. Skoog, West, Holler, Crouch. (2004) //Fundamentals of Analytical Chemistry.// United States: Brooks/Cole Cengage Learning, s. 724-725 4. Tietz, Fundamentals of clinical chemistry, 6th edition, 2008, Saunders Elsevier, Chapter 4: s. 63